હાલ ગાંધીનગર પોલીસ કસ્ટડીમાં રહેલા મનહર પટેલની આ બાબતે પૂછપરછ કરવામાં આવે તો પોલીસતંત્રના જ મોટા માથાઓના નામ બહાર આવવાની સંભાવનાઓ રહેલી છે લોકરક્ષક દળ પરીક્ષાના પેપર લીક કૌભાંડના આરોપી બાયડના અરજણવાવ ગામના મનહર પટેલ ૨૮ નવેમ્બરે સાંજના ૫ થી ૭ વાગ્યાના સમયગાળા દરમિયાન પોલીસતંત્રના કહેવાતા વહીવટદાર સાથે સાઠંબા પોલીસ સ્ટેશનમાં પહોંચ્યો હતો અને ૩૦ થી ૪૫ મિનિટ સુધી પોલીસ સ્ટેશનમાં ગુપ્ત બેઠક કરી વિદાય લીધી હતી સાઠંબા પોલીસ સ્ટેશન તેમજ આજુબાજુની દુકાનોના સીસીટીવી કેમેરા ચેક કરવામાં આવે તો સમગ્ર કરતૂતનો પર્દાફાશ થાય તેવું લોક મુખે ચર્ચાઈ રહ્યું છે.